मां की गोद में खेलती दिखीं मालती, देसी गर्ल ने पति निक के साथ भी दिए पोज
Priyanka Chopra arrives in India with daughter and husband Nick Jonas प्रियंका चोपड़ा पहली बार अपने बेटी मालती मैरी जोनस के साथ भारत आई हैं। हाल ही में उन्हें पूरी फैमिली के साथ मुंबई के कलीना एयरपोर्ट पर स्पॉट किया गया, जिससे जुड़ा एक वीडियो सामने आया है।
ग्लोबल स्टार प्रियंका चोपड़ा पहली बार अपनी बेटी मालती मैरी जोनस को लेकर भारत आई हैं। हाल ही में उन्हें पूरी फैमिली के साथ मुंबई के कलीना एयरपोर्ट पर स्पॉट किया गया, जिससे जुड़ा एक वीडियो सामने आया है।
पैपराजी को दिया जमकर पोज
वीडियो में प्रियंका बेटी और पति निक जोनस के साथ दिखाई दे रही हैं। एयरपोर्ट पर उन्होंने मालती को गोद में लेकर पैपराजी को पोज भी दिए।
इस दौरान मालती व्हाइट एंड ब्लैक ड्रेस में बेहद क्यूट लग रही हैं, जिसे देख फैंस काफी खुश हुए। देसी गर्ल के लुक की बात करें तो वह पिंक आउटफिट में कमाल की लग रही हैं।
वहीं, निक जोनस ब्लू हुडी और ब्लू जींस में काफी हैंडसम लग रहे हैं। उन्होंने अपने इस लुक को ऑरेंज कैप के साथ कम्पलीट किया।
सिटाडेल को प्रमोट करने पहुंची प्रियंका
प्रियंका चोपड़ा मुंबई में अपनी वेब सीरीज 'सिटाडेल' को प्रमोट करने पहुंची हैं और इसी के साथ वह एश‍िया-पैसेफिक के लिए प्रमोशनल प्रेस कॉन्‍फ्रेंस में भी हिस्‍सा लेगीं।
बता दें, आज यानी 31 मार्च को 'सिटाडेल' का दूसरा ट्रेलर रिलीज किया गया। यह एक स्पाई थ्रिलर सीरीज है, जिसमें प्रियंका जबरदस्त करते हुए दिखाई देगीं।
पहली बार इंडिया आई हैं मालती 
बता दें, 2022 के जनवरी महीने में मालती का सरोगेसी के जरिए जन्म हुआ था। और ये पहली बार है जब मालती इंडिया आई हैं। इससे पहले इसी साल जनवरी में लॉस एंजिल्स से एक वीडियो वायरल हुआ था, जिसमें मालती का चेहरा दिखा था। बेटी के जन्म के बाद प्रियंका और निक अक्सर बेटी की फोटोज पोस्ट करते थे, लेकिन उसमें मालती का चेहरा छुपा देते थे।
क्या परिणीति की शादी अंटेड करने आईं हैं प्रियंका?
ये भी खबर आ रही है प्रियंका चोपड़ा अपनी कजिन सिस्टर परिणीति चोपड़ा की शादी को लेकर भारत आई हैं। परिणीति का नाम इन दिनों आम आदमी पार्टी के राज्यसभा सांसद राघव चड्ढा के साथ जुड़ रहा है। दोनों हाल ही में लंच डेट पर पहुंचे थे। इसके अलावा बुधवार की रात को परिणीति को दिल्ली एयरपोर्ट पर स्पॉट किया गया, उनको रिसीव करने राघव पहले ही एयरपोर्ट पर पहुंचे थे। इंडिया टुडे की रिपोर्ट्स की माने तो राघव और परिणीति की शादी अप्रैल में हो सकती है। दोनों के परिवार वाले एक दूसरे के टच में हैं। जल्द ही शादी की डेट अनाउंस हो जाएगी।